stanford-oval/wikipedia huggingface dataset:
19. elokuuta
Kuolleita

14 – Augustus, Rooman keisari (s. 63 eaa.)
1493 – Fredrik III, Pyhän saksalais-roomalaisen keisarikunnan keisari (s. 1415)
1580 – Andrea di Pietro della Gondola (”Andrea Palladio”), italialainen arkkitehti (palladiolainen arkkitehtuuri) (s. 1508)
1662 – Blaise Pascal, ranskalainen fyysikko, matemaatikko ja filosofi (Pascalin kolmio) (s. 1623)
1814 – Kustaa Mauri Armfelt, suomalainen hovimies, diplomaatti ja jalkaväenkenraali (s. 1757)
1819 – James Watt, skotlantilainen matemaatikko ja insinööri (höyrykone) (s. 1736)
1876 – George Smith, englantilainen assyriologi, Gilgameš-eepoksen kääntäjä (s. 1840
1887 – Spencer Fullerton Baird, yhdysvaltalainen lintu- ja tieteilijä (s. 1823)
1893 – Fredrik Gabriel Hedberg, suomalainen kirkkoherra, evankelisen herätysliikkeen perustaja (s. 1811)
1923 – Frans Klemetti, Etsivän keskuspoliisin päällikkö (s. 1886)
1936 – Federico García Lorca, espanjalainen kirjailija (Andalusian lauluja) (s. 1898)
1944 – Günther von Kluge, saksalainen sotamarsalkka (s. 1882)
1950 – Giovanni Giorgi, italialainen sähköinsinööri ja mittajärjestelmän kehittäjä (s. 1871)
1954 – Alcide De Gasperi, italialainen poliitikko ja pääministeri, Italian kristillisdemokraattisen puolueen perustaja (s. 1881)
1968 – George Gamov, ukrainalaissyntyinen fyysikko (s. 1904)
1977 – Julius Henry Marx (”Groucho Marx”), yhdysvaltalainen näyttelijä ja koomikko (s. 1890)
1986 – Hermione Baddeley, englantilainen näyttelijä (s. 1906)
1994 – Otto-Iivari Meurman, suomalainen arkkitehti (s. 1890)
1994 – Linus Pauling, vuoden 1954 Nobelin kemianpalkinnon ja vuoden 1962 Nobelin rauhanpalkinnon saanut yhdysvaltalainen kemisti ja rauhanaktivisti (Kemiallisen sidoksen luonne) (s. 1901)
1998 – Vasili A. Arhipov, venäläinen Neuvostoliiton laivaston upseeri, joka todennäköisesti esti ydinsodan syttymisen Yhdysvaltain ja Neuvostoliiton välille Kuuban kriisin aikaan 1962. (s. 1926)
2003 – Carlos Roberto Reina, Hondurasin presidentti 1994–1998 (s. 1926)
2005 – Faimalaga Luka, tuvalulainen poliitikko (s. 1940)
2006 – Jarkko Laine, suomalainen kirjailija ja suomentaja (Muovinen Buddha) (s. 1947)
2009 – Don Hewitt, yhdysvaltalainen CBS Newsin toimittaja ja tuottaja (60 Minutes) (s. 1922)
2012 – Tony Scott, yhdysvaltalainen elokuvaohjaaja (Top Gun – lentäjistä parhaat) (s. 1944)
2013 – Abdul Rahim Hatef, afganistanilainen poliitikko (s. 1926)
2013 – Matti Murto, suomalainen jääkiekkoilija (s. 1949)
2016 – Lou Pearlman, yhdysvaltalainen musiikkituottaja (s. 1954)
2017 – Brian Aldiss, brittiläinen kirjailija (s. 1925)
2017 – K. O. Götz, saksalainen taidemaakari (s. 1914)
2017 – Bea Wain, yhdysvaltalainen big band -laulaja (s. 1917)
2019 – Hans Åkerblom, suomalainen lääkäri ja professori (s. 1934)
2021 – Sonny Chiba, japanilainen näyttelijä (s. 1939)
2021 – Chuck Close, yhdysvaltalainen taidemaalari ja valokuvaaja (s. 1940)
2023 – Gloria Coates, yhdysvaltalainen säveltäjä (s. 1933)
2023 – John Warnock, yhdysvaltalainen tietotekniikan kehittäjä ja liikemies (s. 1940)
Aiheesta muualla

Kuvia tai muita tiedostoja aiheesta 19. elokuuta Wikimedia Commonsissa
| 0 | 1 | 2 |
| --- | --- | --- |
|  |   Lyhyt tiivistelmä päivästä 19. elokuuta: |  |
:   Lars-Gunnar Nordström 1743 – Ranskalainen aatelinen ja Ludvig XV:n rakastaja Madame du Barry syntyi.  1773 – Aurora-seura järjesti Suomen historian ensimmäisen julkisen konsertin Turussa.  1924 – Kanadalainen fyysikko Willard S. Boyle syntyi.  1924 – Suomalainen kuvataiteilija Lars-Gunnar Nordström syntyi.  1942 – Liittoutuneet kärsivät merkittäviä tappioita epäonnistuneessa Dieppen maihinnousussa.  1953 – CIA:n ja MI6:n tukema vallankaappaus Iranissa syrjäytti Mohammad Mossadeqin hallituksen ja auttoi nostamaan šaahi Mohammad Reza Pahlavin valtaan.  
Katso myös: kalenteri ~ 18. elokuuta, 20. elokuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Asier del Horno

| 0 | 1 | 2 |
| --- | --- | --- |

Henkilötiedot
Koko nimi: Asier del Horno Cosgaya
Syntymäaika: 19. tammikuuta 1981 (ikä 43)
Syntymäpaikka: Barakaldo, Vizcaya, Espanja
Pelipaikka: puolustaja
Pituus: 183 senttimetriä
Junioriseurat
1992–1993 1993–1999: Gallarta Athletic
Seurat
| Vuodet | Seura | O (M) |
| 1999–2000 2000–2005 2005–2006 2006–2011 2007–2008 2010 2010–2011 2011–2012 | Athletic B Athletic Chelsea Valencia → Athletic (laina) → Valladolid (laina) → Levante (laina) Levante | 26 (1) 108 (13) 25 (1) 15 (0) 16 (0) 13 (0) 22 (2) 13 (0) |
Maajoukkue
| 2004–2006 |  Espanja | 10 (2) |
 Seurajoukkueuran tilastot kattavat vain kansalliset sarjat, päivitetty 22. lokakuuta 2012.
Asier del Horno Cosgaya (s. 19. tammikuuta 1981 Barakaldo, Vizcayan maakunta, Espanja) on espanjalainen baskisukuinen jalkapalloilija.
Vasempana puolustajana pelaava Del Horno oli monen vuoden ajan eurooppalaisen jalkapalloilun suurimpia puolustajalupauksia. Hän nousi kasvattajaseuransa bilbaolaisen Athleticin edustusjoukkueeseen 19-vuotiaana ja hyvät esitykset Primera Divisiónissa toivat maajoukkuepaikan ensimmäistä kertaa vuoden 2004 syyskuussa. Ensimmäinen maali maajoukkueessa syntyi pari kuukautta myöhemmin. Espanjan pääsarjassa hän pelasi viiden kauden aikana 108 ottelua ja teki 13 maalia. Del Horno valittiin myös vuoden 2006 MM-kilpailuihin, mutta nilkkavamma esti lopulta osallistumisen turnaukseen, ja hänen paikkansa otti argentiinalaissyntyinen Mariano Pernía.
Kesäkuussa 2005 lontoolainen Chelsea tarjosi Del Hornosta kahdeksan miljoonaa englannin puntaa, mistä Athleticilla ei ollut varaa kieltäytyä. Chelseassa Del Horno voitti Valioliigan mestaruuden kaudella 2005–2006, mutta siirtyi jo yhden kauden jälkeen takaisin Espanjaan ja Valenciaan. Loukkaantumiset ovat kuitenkin rajoittaneet hänen pelaamistaan, ja hän on käynyt hakemassa pelituntumaa lainalla kasvattajaseurassaan Athleticissa, Valladolidissa ja paikallisvastustaja Levantessa.
Aiheesta muualla

Del Horno Athletic Clubin sivustolla (espanjaksi)
Ballad of the Mighty I

| ”Ballad of the Mighty I” Noel Gallagher’s High Flying Birds |
| --- | --- | --- |

Singlen tiedot
 Albumilta: Chasing Yesterday
 B-puoli: ”Revolution Song”
 Julkaistu: 13. tammikuuta 2015
 Formaatti: CD, vinyyli, digitaalinen lataus, suoratoisto
 Tekijä(t): Noel Gallagher
 Tuottaja(t): Noel Gallagher
 Tyylilaji: alternative rock
 Kesto: 05.15
 Levy-yhtiö: Sour Mash Records
Noel Gallagher’s High Flying Birdsin muut singlet
| ”In the Heat of the Moment” 2014 | ”Ballad of the Mighty I” 2015 | ”Riverman” 2015 |
Ballad of the Mighty I on brittiläisen rockyhtye Noel Gallagher’s High Flying Birdsin kappale, joka julkaistiin toisena singlenä yhtyeen toiselta studioalbumilta Chasing Yesterday 13. tammikuuta 2015. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.
”Ballad of the Mighty I” ylsi kotimaassaan Britannian singlelistalla parhaimmillaan sijalle 54. Singlen B-puolena julkaistiin kappale ”Revolution Song”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Ballad of the Mighty I | 5.15 |  |  |  |  |  |  |  |
| 2. | Revolution Song | 3.33 |  |  |  |  |  |  |  |
|  |  | 8.48 |  |  |  |  |  |  |  |
Barbi

Barbi voi tarkoittaa:
Barbie-nukkea
karppeihin kuuluvaa barbien (Barbinae) alaheimoa ja siihen kuuluvaa barbien (Barbus) sukua ja sen nimikkolajia barbia (Barbus barbus).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Barbi”, voi hakea sivunnimihaulla, laajalla sivunnimihaulla tai tekstihaulla.
Beatbox

Biz Markie beatboxaamassa.
Beatbox on hip hop -musiikin alalaji. Beatbox syntyi 1980-luvulla Etelä-Bronxissa. Kun ei ollut soittimia, keksittiin matkia rumpujen ääniä suulla. Beatboxatessa kädet laitetaan yleensä suun eteen kaikukopaksi tehostamaan ääniä. Yleensä beatboxaajilla on mikrofoni, jolloin äänet saadaan kuulumaan riittävän kovaa. Beatbox on silloin onnistunutta kun yleisö ei usko että ääni tulee ihmisestä. Beatbox-taustoja käytetään hip hopissa harvoin, mutta beatboxin käyttö laulujen välissä tehosteena on yleistä. Beatbox tuli tunnetuksi 2000-luvun alussa, sitä ennen laji oli melko tuntematon kaikille.
Beatboxia sanotaan usein hip hop -kulttuurin viidenneksi ainesosaksi. Beatbox on kehittynyt näkyvästi 2000-luvulle tultaessa, kun se ei enää rajoittunut vain hip hopiin. Myös elektronisen musiikin esittäminen, kuten dubstepin, on hyvin suosittua beatboxaajien keskuudessa.
Tunnetuimpia ja menestyneimpiä beatboxaajia ovat muun muassa Reeps One, KRNFX (myös nimellä Korean Effects), Alem, Skiller, Babeli ja Napom. Suomalaisista beatboxaajista tunnetuin lienee Felix Zenger.
Äänitiedostojen kuunteluohjeet
Aiheesta muualla

Swissbeatbox
Découvrir le beatbox (Arkistoitu – Internet Archive) (ranskaksi)
Human Beatbox Community (englanniksi)
19. huhtikuuta

19. huhtikuuta on gregoriaanisen kalenterin mukaan vuoden 109. päivä (110. päivä karkausvuonna). Vuodesta on jäljellä 256 päivää.
Nimipäivät

suomalainen kalenteri: Pälvi, Pilvi
suomenruotsalainen kalenteri: Bernhard, Bernt
ortodoksinen kalenteri: Johannes, Juhani, Juha, Nuutti
pohjoissaamenkielinen kalenteri: Biejan
vanhemmissa kalentereissa: Hermogenes, Ikäheimo, Olavus Petri, Solmu, Timonius, Timotheus
Tapahtumia

531 – Azarethesin johtamat persialaiset kukistivat Itä-Rooman armeijan Callinicumin taistelussa.
1529 – Speyerin valtiopäivillä vastustettiin (eli protestoitiin, mistä tuli liikkeen nimeksi protestantit) Wormsin valtiopäivien päätöstä tuomita Martti Lutherin näkemykset. Hallitsijat ja keisarilliset vapaakaupungit aloittivat protestanttisen liikkeen.
1587 – Sir Francis Drake upotti Espanjan laivaston Cádizin satamassa.
1770 – Kapteeni James Cook näki ensimmäisen kerran Australian.
1839 – Lontoossa solmitun sopimuksen mukaan Belgiasta tuli kuningaskunta.
1904 – Suuri osa Torontoa tuhoutui tulipalossa Kanadassa.
1909 – Jeanne d’Arc julistettiin autuaaksi.
1933 – Yhdysvaltain presidentti Franklin Delano Roosevelt ilmoitti maansa luopuvan kultakannasta.
1934 – Shirley Templen ensiesiintyminen elokuvassa Stand Up and Cheer.
1943 – Toinen maailmansota: saksalaiset joukot hyökkäsivät Varsovan ghettoon pidättääkseen jäljelle jääneet juutalaiset, mikä aloitti Varsovan gheton kansannousun.
1943 – Sveitsiläinen kemisti Albert Hofmann kokeili ensimmäisenä ihmisenä vapaaehtoisesti LSD:tä.
1943 – Sekatyömies Toivo Koljonen tuomittiin Huittisten käräjillä kuolemaan kuudesta murhasta ja teloitettiin myöhemmin Turussa. Koljonen oli viimeinen Suomessa siviilirikoksista kuolemaan tuomittu ja teloitettu henkilö; kuolemanrangaistus oli mahdollinen voimassa olleen sotatilan vuoksi.
1956 – Monacon ruhtinas Rainier III avioitui yhdysvaltalaisen näyttelijä Grace Kellyn kanssa.
1971 – Saljut 1, ensimmäinen avaruusasema, laukaistiin kiertoradalle.
1971 – Sierra Leonesta tuli tasavalta ja Siaka Stevensistä sen presidentti.
1971 – Vietnamin sota: sotaa vastustaneet veteraanit aloittivat viisi päivää kestäneen mielenosoituksen Washingtonissa.
1971 – Charles Manson tuomittiin elinkautiseen Sharon Taten ja muiden henkilöiden kulttimurhista.
1989 – Tykkitorni räjähti USS Iowalla surmaten 47 merimiestä.
1993 – FBI:n 50 päivää kestänyt piiritys päättyi tulipaloon Teksasin Wacossa, 81 Daavidin oksan jäsentä sai surmansa.
1995 – Terrorismi: pommi-isku Oklahoma Cityssä, 168 ihmistä sai surmansa.
1997 – Hartwall Arena avattiin Helsingin Pasilassa.
1999 – Saksan parlamentti (”Bundestag”) muutti takaisin Berliiniin.
2000 – Ilmailu: Air Philippinesin Boeing 737-200 syöksyi maahan Davaon lentokentän lähistöllä, 131 ihmistä sai surmansa.
2005 – Saksalainen kardinaali Ratzinger valittiin 265. paaviksi, ja hän otti nimekseen Benedictus XVI.
2008 – Málagan linja-autoturmassa kuoli yhdeksän suomalaista turistia.
Anis Boujelbène

| Henkilötiedot |
| --- | --- | --- |
Koko nimi: Anïs Ahmed Boujelbene
Syntymäaika: 6. helmikuuta 1978 (ikä 46)
Syntymäpaikka: Tunis, Tunisia
Pelipaikka: keskikenttäpelaaja
Pituus: 177 senttimetriä
Seura
Seura: CS Sfaxien
Seurat
| Vuodet | Seura | O (M) |
| 1998–2006 2007–2009 2009–2010 2010– |  CS Sfaxien  Al-Ahli  Club Africain  CS Sfaxien | 119 (9) 41 (0) 14 (0) |
Maajoukkue
| 2001–2008 |  Tunisia | 20 (2) |
 Seurajoukkueuran tilastot kattavat vain kansalliset sarjat, päivitetty 4. kesäkuuta 2010.  Maajoukkueuran tilastot päivitetty 14. lokakuuta 2008.
Anis Ahmed Boujelbene (arab. أنيس بوجلبان‎‎, s. 6. helmikuuta 1978 Tunis, Tunisia) on tunisialainen jalkapalloilija, pelipaikaltaan keskikenttäpelaaja. Hän edustaa Tunisian pääsarjassa pelaavaa CS Sfaxienia.
Ura

Boujelbene aloitti uransa kotimaassaan CS Sfaxienissa, jota hän edusti vuosien 1998–2006 aikana ennen siirtymistään Egyptiin. Tunisiassa Boujelbene voitti liigamestaruuden, Tunisian cupin, sekä Tunisian liigacupin. Al-Ahlissa hän saavutti muun muassa Egyptin valioliigan lisäksi Afrikan Mestarien liigan voiton vuonna 2008. Kauden 2008-2009 päätteeksi Boujelbene siirtyi Club Africainiin.
Kesäkuussa 2010 Boujelbene palasi takaisin kasvattajaseuraansa CS Sfaxieniin.
Ura > Maajoukkueura

Boujelbene on pelannut maajoukkueessa katkonaisesti. Hän edusti maataan vuosina 2001–2002, mutta pelasi seuraavan kerran vuonna 2006 ja sittemmin 2008. Yhteensä hän on pelannut 19 maaottelua ja tehnyt niissä kaksi maalia.
Saavutukset

Afrikan Mestarien liiga: 2008
Egyptin valioliiga (2): 2008, 2009
Egyptin Super Cup: 2008
Afrikan Super Cup (2): 2007, 2009
Tunisian-mestaruus: 2005
Tunisian cup: 2004
Tunisian liigacup: 2003
Arabian Mestarien liiga (2): 2000, 2004
Artesia (sarjakuva)

Kuva ensimmäisestä Artesia-kokoelmasta. © Mark Smylie.
Artesia on eeppinen fantasiasarjakuva, jonka on luonut Mark Smylie. Artesia on sarjan sankarittaren nimi. Sarjassa on ilmestynyt neljä englanninkielistä kokoelmaa: Artesia, Artesia Afield, Artesia Afire ja Artesia Besieged. Lisäksi tästä fantasiamaailmasta on ilmestynyt roolipeli nimeltä Artesia: Adventures in the Known World.
Aiheesta muualla

Artesia online (englanniksi)
Arvostelu Artesia Afield:stä (Arkistoitu – Internet Archive) (englanniksi)
Baltimoren roomalaiskatolinen arkkihiippakunta

Baltimoren roomalaiskatolinen arkkihiippakunta (lat. Archidioecesis Baltimorensis) on Yhdysvaltain katolisen kirkon vanhin hiippakunta. Se on perustettu vuonna 1789 ja siihen kuului noin puoli miljoonaa katolista vuonna 2012 eli 16,2 % väestöstä. Paavi Pius IX:n päätöksellä vuonna 1858 Baltimoren arkkipiispa on korkeimmalla asteikolla Yhdysvaltain katolisen kirkon hierarkiassa.
Piispat ja arkkipiispat

John Carroll (1784–1815)
Leonard Neale (1815–1817)
Ambrose Maréchal (1817–1828)
James Whitfield (1828–1834)
Samuel Eccleston (1834–1851)
Francis Kenrick (1851–1863)
Martin John Spalding (1864–1872)
James Roosevelt Bayley (1872–1877)
James Gibbons (1877–1921)
Michael Joseph Curley (1921–1947)
Francis Patrick Keough (1947–1961)
Lawrence Shehan (1961–1974)
William Donald Borders (1974–1989)
William Henry Keeler (1989–2007)
Edwin Frederick O'Brien (2007–2011)
William E. Lori (2012– )
Ace of Spades (videopeli)

| Ace of Spades |
| --- | --- |
 Ruutukaappaus Ace of Spadesin kokoversiosta.
Kehittäjä:  Ben Aksoy Mathias Kærlev
Julkaisija:  Jagex
Jakelija:  Steam
Pelimoottori:  Voxlap, AoS GL
Julkaistu:  12. joulukuuta 2012
Lajityyppi:  ensimmäisen persoonan ammuntapeli, avoin pelimaailma
Pelimuoto:  moninpeli
Alusta:  Windows, OS X, Linux
Jakelumuoto:  Steam-lataus
Lisää peliartikkeleitaVideopelien teemasivulla
Infobox OK   : 
Ace of Spades oli Minecraftin kaltainen joukkuepohjainen ensimmäisen persoonan ammuntapeli. RuneScape-pelistä tunnettu Jagex julkaisi sen joulukuussa 2012. Peli ei saavuttanut koskaan suurta kaupallista suosiota, ja sen palvelimet suljettiin lopullisesti maaliskuussa 2019.
Pelaaminen

Pelissä oli aina kaksi joukkuetta: sininen ja vihreä.
Pelaaminen > Aseet

Pelissä oli käytössä rakentamiseen soveltuvia palikoita, lapioita, kaivamiseen ja hakkaamiseen soveltuva hakku, kranaatteja sekä aseita. Asevaihtoehdot riippuivat sotilasluokasta (eng. class), joita oli neljä: singon, Minigunin ja kranaatteja sisältävä commando; tarkkuuskiväärin, pistoolin ja miinoja sisältävä marksman; konekiväärin, selässä olevan rakettirepun sekä maahan asetettavan automaattisen tykin sisältävä rocketeer ja haulikon, porakanuunan ja tavallista tehokkaammat kaivuuvälineet sisältävä miner.
Pelaaminen > Pelimuotoja > CTF

CTF eli Capture the Flag (arkikielessä lipunryöstö) oli pelin yleisin pelimuoto. Siinä kummallakin joukkueella oli oma salkku (intel) ja tukikohta. Pelaajien oli käytävä ”varastamassa” vihollisen ”alueelta” vastapuolen salkku ja vietävä se omaan tukikohtaan, mistä joukkue sai pisteen. Peli saattoi ratketa esimerkiksi 15 pisteestä, ja toisen joukkueen saavutettua vaaditun määrän peli päättyi ja usein myös taso vaihtui.
Pelaaminen > Pelimuotoja > TDM

TDM eli Team Deathmatch oli pelimuoto, jossa pisteitä sai vain vastapuolen tappamisesta. Pelimuotoon ei liittynyt lipunryöstöä.
Pelaaminen > Pelimuotoja > Zombie!

Zombie! oli pelimuoto, jossa sinisen joukkueen pelaajat olivat zombeja ja vihreän joukkueen pelaajat ihmisiä. Pelimuoto erosi TDM:stä siinä, että zombit eivät voineet käyttää aseita ja kranaatteja. Jos zombi tappoi ihmisen, tämä muuttui myös zombiksi ja siirtyi samalla sinisten puolelle.
Pelaaminen > Pelimuotoja > Classic CTF

Classic CTF eli Classic Capture the Flag oli lipunryöstöä koskenut vanhan Ace of Spadesin pelimuoto. Se oli melko samanlainen kuin tavanomainen CTF, mutta pelaajilla oli vain yksi hahmo ja kolme asetta. Pelimuodossa oli Ace of Spadesin vanhemman version asioita: esimerkiksi kaivaminen oli erilaista.
Muokattavuus beetaversiossa

Pelin beetaversioon pystyi lataamaan helposti uusia skinejä eli tekstuureja. Peli latasi osan tekstuureistaan PNG-kansiosta, joka sijaitsi sen juurihakemistossa. Esimerkiksi kaikki tähtäinkuvat ja muut pienemmät grafiikat sijaitsivat PNG-kansiossa. Tekstuurit ja pelimekaniikat olivat puolestaan KV6-kansiossa. Jos esimerkiksi halusi ladata uuden tekstuurin lapiolle, verkosta ladattiin uusi aiemman Spade.kv6-tiedoston korvannut KV6-tiedosto, jonka jälkeen lapio oli Spade.kv6-tiedoston määrittelyn mukainen. Juurihakemistosta löytyi myös pelin oma config.ini. Asetustiedostosta pystyi muuttamaan muun muassa pelin resoluutiota ja omaa pelinimeä. Oletuksena pelin juurihakemisto löytyi muodossa C:/Ace of Spades tai C:/Program Files/Ace of Spades.
Aiheesta muualla

Pelin viralliset kotisivut (Arkistoitu – Internet Archive)
Kokoversion Steam - sivut
Lataa ilmainen Beta 0.75 - versio täältä
Reaaliaikainen lista Beta - pelipalvelimista
Uusia skinejä, modeja yms. Ace of Spadesiin
Arterioskleroosi

Arterioskleroosi eli valtimonkovettumatauti on tavallisesti korkeasta verenpaineesta johtuva valtimoiden seinien paksuuntuminen ja kimmoisuuden väheneminen. Arterioskleroosi on yläkäsite valtimoiden seinämien paksuuntumiseen ja niiden seinämien joustavuuden vähenemiseen johtaville systeemisille valtimotaudeille kuten ateroskleroosi, arterioloskleroosi ja Mönckebergin arterioskleroosi. Arterioskleroosi on tavallisesti iäkkäiden ihmisten tauti. Suomessa potilaista noin 90 prosenttia on yli 60-vuotiaita.
Aiheesta muualla

Kuvia tai muita tiedostoja aiheesta Arterioskleroosi Wikimedia Commonsissa
Aleksanteri I:n Suomen-matka vuonna 1819

Keisarin seurue aterialla Haapalankankaan tallissa vuoden 1819 matkalla. Vasemmalta oikealle vänrikki Martinau, baronetti Wylie, kapteeni Gripenberg, ruhtinas Volkonski ja keisari Aleksanteri I. Tuntemattoman tekijän piirros Gripenbergin kirjasta.
Aleksanteri I:n Suomen-matka vuonna 1819 tehtiin suomalaisten neuvonantajien pyynnöstä. Venäjän keisari ja Suomen suuriruhtinas Aleksanteri I teki matkan Suomen suuriruhtinaskuntaan elo–syyskuussa 1819.
Matkaseurue

Matkaseurueeseen kuuluivat koko matkan ajan ruhtinas Volkonski, henkilääkäri Wylie ja tulkkina esikuntavänrikki Karl Mauritz Martinau. Osan matkaa seurueeseen kuuluivat kreivi Rehbinder ja kapteeni Gripenberg. Näiden lisäksi mukana oli hovimestari, kamaripalvelija, kuski, henkivartija sekä keittiö- ja ajomiehistöä. Tulkki oli opettanut keisarille lyhyitä suomenkielisiä tervehdyksiä ja lauseita, jotka hän opetteli ulkoa. Näillä lauseenparsilla hän tervehti matkallaan suomalaisia.
Matkareitti > Karjala

Matka alkoi Kauko-Karjalan Arkangelista saakka. Suomen rajan seurue ylitti Salmissa. 22. elokuuta seurue saapui Sortavalaan, missä Aleksanteri halusi vierailla Valamon luostarissa. Laatokalla oli tuolloin myrskyinen sää, ja keisari päätti ottaa venematkalle mukaansa ainoastaan kamaripalvelijan ja luostarin taloudenhoitajan. Kukaan ei odottanut keisarin tulevan saarelle niin huonolla säällä, mutta kun hänen tulonsa havaittiin, kaikki munkit ja keisari kokoontuivat luostarin kirkkoon.
Matkareitti > Savo

Palattuaan Sortavalaan Aleksanteri jatkoi seurueineen matkaa kohti Kuopiota, jonne he saapuivat 25. elokuuta. Kaupunki oli juhlavalaistu, ja kaduilla oli runsaasti kansaa, joka tervehti keisaria eläköönhuudoin. Keisari ajoi vaunuissaan suoraan maaherrantaloon, jossa hänen isäntänään oli maaherra Gustaf Aminoff. Aminoff oli taistellut Suomen sodassa venäläisiä vastaan mutta oli nyt uuden hallitsijan palveluksessa. Keisari viipyi Kuopiossa kaksi vuorokautta. Hän kävi ensimmäisenä aamuna tuomiokirkossa, jonka rakennustyöt oli saatu päätökseen muutamia vuosia aikaisemmin hänen itsensä, "Keisarin AlEXANDERin lsen lembiän hallituxen alla", kuten tuomiokirkon pääoven yläpuolella edelleen lukee. Lisäksi hän teki vierailun sairaalaan ja vankilaan. Keisari ei ollut tyytyväinen kummankaan kuntoon vaan määräsi rakennettavaksi uuden sairaalan ja vankilan. Kaupunki järjesti keisarille juhlaillallisen. Tällöin kansalaiset asettivat ikkunoihin kynttilöitä ja asettuivat porttien pieliin pidellen käsissään palavia soihtuja ja lyhtyjä. Kuopiosta matka jatkui 28. elokuuta Kelloniemen lossilla pohjoiseen kohti Kajaania. Toivalansalmea ylittäessään he näkivät paikan, jossa Sandels oli pitänyt puoliaan Toivalan taistelussa kymmenisen vuotta aiemmin. Iisalmen pappilassa keisaria oli ottamassa vastaan nuori dosentti Adolf Ivar Arwidsson, joka oli seudulla runonkeruumatkalla.